Document ID: /roh_data/filtered/fineweb-2-filterrobots_roh.jsonl.gz/21172

«Surselva impact lab» uschia sa numna l'uniun che vul promover il svilup a Schluein e conturn. La promoziun va sur in'idea da carmalar en l'anteriur center per requirents d'asil a Schluein giuvens interprendiders, fatschentas innovativas surtut sin il sectur da la digitalisaziun.
Nus lain dar la pussaivladad da lavurar e durmir en il medem lieu, ed uschia er evitar in grond surpli da traffic per il quartier sut il Löwenberg.
En il focus stattan fatschentas cun plazzas d'auta qualificaziun sin il sectur digitalisaziun.
Il bajetg vegn mess a disposiziun da la fundaziun «Heim St. Josef Löweberg» e quai per ina summa simbolica dad 1 franc ad onn. Uschia na sto l'uniun «Surselva impact lab» betg s'occupar da tschains, persuenter vegn ella a renovar ed adattar il bajetg che appartegn a l'uvestgieu da Cuira. La renovaziun vegn a custar plirs milliuns francs. Quant exact n'è anc betg cler.
Cun promover fatschentas giuvnas innovativas, stgaffin nus plazzas da lavur en la regiun ed uschia er entradas da taglia.